lv en en lv en lt en sl lt lv lv en pt lv hbs_lat lv lv lv en lv lv lv lv fr lv fi lv pt lv lv de lv lv lv lv lv lv lv lv lv lv lv lv lv lv lv lv lv lv lv lv ru en pl pl uk uk uk ru ru es de war ar ca uk ru uk gl ru ru ru az en hbs_lat lt lv es es en en es tr en en ne en lv en lv lv lv lv lv lv lv lv en en lv en eo lv en lv en en en lv en hbs_lat en de pt it hbs_lat fi es lv pt sk lv en pt nl eo sv lv lv lv lv lv lv pl lv hbs_lat lv lv pl lv en eu en en en es es es kn lv lv en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en cs lv lv en cs lv en en it fr lv en en nb lt sl en en lv en en en lv fi lv pt lv lv de en lv lt pt lv en lv lv hbs_lat lv lv en lv lv en lv lv lv en
Bez Tevis mana dvēsele ir akla - Karakuda | Art 360°
Ka | Kadrs • Frame
Ra | Rakstniecība • Writing
Ku | Kultūra • Culture
Da | Daba • Nature
Bez Tevis mana dvēsele ir akla
Lai kā Katjai patiktu daba, lai cik tuvas būtu viņas attiecības ar to, šoreiz tas nemaz nepalīdzēja. Viss notika pārāk strauji.
Viss sākās ar sēdēšanu pie spoguļa. Vakar, pirms tikšanās ar draudzenēm, viņa paspēja ieskriet tirdzniecības centrā uz Kreščatika. Paguva nopirkt jaunu žaketi un kurpes, jo pirmo reizi jāuzstājas ar prezentāciju plašai publikai. Tāpēc, ka Katja ir liela būvniecības projekta galvenā arhitekte. Beidzot atzīta.  Īsta māksliniece. Mīļās, daiļās Kijivas veidotāja.
Šim notikumam par godu pagājušās otrdienas vakaru Katja pavadīja pie sava skaistuma eņģeļa Svetas. Jauns manikīrs un matu griezums rīta saules staros izskatās īpaši žilbinoši.
Šodienu jeb savu pirmo profesionālā brieduma dienu, Katja nolēma nosvinēt ar godu. Vajadzētu vēl padomāt, kur viņi ar Tišu varētu šodien aiziet vakariņās.
Katjas lēni plūstošās domas pārcirta neraksturīgi skaļa Tihona balss:
— Katja, mums jādodas! Mums nekavējoties jādodas prom!
— Tiša, kas notika? Kāpēc? Man taču uz darbu jāiet! Šodien tā prezentācija! Vai Tu aizmirsi? – Katja izrunāja šos vārdus pēc inerces. Kājas pēkšņi kļuva mīkstas, bet rīta kafijas smaržai pārāk strauji ieraujoties degunā piemetās nelaba dūša.
— Tas ir noticis, Katjka! Mums uzbrūk! Tev nekavējoties jādodas prom! Tihons parāva Katju aiz rokas nedaudz sāpīgi un strauji aizvilka uz guļamistabu. Zem gultas bija nesen iegādāta manta. Ceļojumam uz Karpatiem nopirktā mugursoma, kura tagad tika pārvērsta par trauksmes mugursomu.
Toreiz Katja smējās un izjokoja Tišu, kad viņš pāris nedēļas atpakaļ to krāmēja, kārtoja un pēc tam meklēja, kur lai ieliek. Tā, lai acīs nekrīt. Sākumā viņš gribēja izmantot vecās mammas kara laiku kartona čemodānu, bet Katja teica, ka nevar šādi trauksmi noformēt un pati iedeva Tišam mugursomu.  Lai izskatās mūsdienīgi un eleganti.
Tišas balss pēkšņi skanēja kā mucā. Viss šķiet nereāli. Tagad viņš velk Katju kā lupatu lelli, stiepjot no istabas uz ģērbtuvi, no ģērbtuves uz koridoru utt.  Uzstūķē viņai kājās ziemas zābakus un biezo pastaigu jaku. Pēc tam izstumj kāpņu telpā.
Abi skrien lejā pa kāpnēm, vēl neticot tam, kas notiek. Tad kāpj mašīnā un brauc. Vēlākās 10 stundas Katja sēž mašīnā un klausās Tišas balsī. Jo tālāk viņi brauc, jo grūtāk Katjai elpot. Šķiet, ja Tiša apklusīs, viņa nosmaks. Ir neizturami smagi. Jākoncentrējas uz elpošanu, viņa sev atkārtoja. Ieelpa – izelpa, ieelpa – izelpa, ieelpa – izelpa.
Sejai pārskrien pāri aukstums. Tagad Katja stāv lauku ceļa malā. Skatiens glāsta līdz apvārsnim izpletušos sniegotu lauku. Ausis spiež nejēdzīgs, biedējošs klusums. Pat vējš kaut kur ir nozudis. Katja ver muti plašāk un mēģina ieraut gaisu. Šķiet arī tas ir apstājies. Apstājies.
— Katjka, es dodos atpakaļ, nav labi, ka puiši mani gaida. Lūdzu sargā sevi un brauc uzmanīgi. Es tev zvanīšu. Neuztraucies, viss būs kārtībā – mēs nepadosimies! – Katjas galvā skan atbalsis, bet neviena vairs te nav.
Viss apstājies un neviena nav. Katjas acis lēni slīd pa vienmuļu un svešu dabas skatu, bet no apziņas dziļumiem izskan kluss jautājums. Kas tālāk būs?
Acupriekšā ir ceļš un gaidīšana.
Ieraujot kārtējo gaisa malku plaušās Katjas dzirde sakustas un no mašīnas viņai aiz muguras ausīs ieplūst Slavas1 balss:
Бeз Teбe дyшa cлiпa
I Tiлo Moє, MoB He piдHe
Бeз Teбe oдиH TyMaH
Бeз Teбe kpyroM Boдa
Kyди He rляHb – зeMлi He BидHo
Бeз Teбe kpyroM oбMaH
ЛeTиTb, шykaє Teбe дyшa Moя
Бo зHaє, дe Tи – TaM я
Бeз Teбe Moя любoB
ЧepBoHe B cHiry лeжиTb
И Biє xoлoдoM HaBMиcHo
CBiTaє, дyшa He cпиTb
ЛeTиTb, шykaє Teбe дyшa Moя
Бo зHaє, дe Tи – TaM я
Tak близbko TBoя pyka
HaBiTb koли Teбe HeMaє
Я зHaю, дe Tи – TaM я
Блykaю, дe Tи – TaM я
ЛiTaю, дe Tи – TaM я2
Kur esi tu, tur esmu es!
"Winter Fog" by GollyGforce - Living My Worst Nightmare is marked with CC BY 2.0.
grupas Okean Eļzi solists Svjatoslavs Vokarčuks [↩]
Grupas OkeaH Eлbзи dziesma [↩]
Tagged atbalss aukstums dvēsele karš Kijiva Svyatoslav Vakarchuk Ukraina OkeaH Eлbзи
Vai Tev vispār brīvdienas ir?
Būt vai nebūt? Monologi
August 11, 2022August 7, 2022 Amanda Rudzīte, Lāsma Lazdāne
Ciemiņi no citas planētas
July 22, 2021July 21, 2021 Emīlija Cielēna, Ramona Zariņa
August 26, 2021August 12, 2021 Dāvis Fišers
Tavs komentārs Cancel reply
This site uses Akismet to reduce spam. Learn how your comment data is processed.
Izklausās banāli, bet labais vienmēr uzvar
September 27, 2022September 19, 2022 Karakuda 0
Via Cultura atsāk darbību ar lekciju par mākslinieciskās izteiksmes līdzekļiem
September 22, 2022September 22, 2022 Gunita Lagzdiņa-Skroderēna 0
The Blue Blue Man
September 22, 2022September 19, 2022 Aleksandra Reisnere 0
Ar savu ētisko stāju kaut drusku stāvēt tām šausmām pretī
September 20, 2022September 19, 2022 Karakuda 0
September 15, 2022August 29, 2022 Linda Anna Silavniece 0
Forumi | Diskusijas (19)
View kara.kuda.10’s profile on Facebook
View @karakuda360’s profile on Twitter
View karakuda360’s profile on Instagram
video daba Dzeja Ukrainas karš mīlestība latviešu valoda laime Ziemeļblāzmas pils Katalonijas referendums īsfilma vienota Spānija tiešsaiste Ostankino RISEBA sajūtas rakstniecība Ukraina Katalonijas vēsture 1-O Latvijas neatkarība Liepāja studenti sapņi COVID-19 Rīga Liepājas simfoniskais orķestris audiovizuālā māksla VEF Kultūras pils kur studēt mākslu Katalonija Ģeneralitāte pandēmija RISEBA AVMM Latvija Liepājas Universitāte studēt kino Generalitat de Catalunya Catalunya Karakuda Katalonijas neatkarība studēt televīziju mēdiju māksla īsfilmas LTV Atmoda studentu filmas intervija PPLA mūzikas video Mediju kvalitāte mūzika māksla Barcelona ģimene proza LSO publicistika reportāža Lielais dzintars Diada Barselona audiovizuālā mediju māksla jūra Spānija
News Portal Pro | Theme: News Portal Pro by Mystery Themes
Da | Daba • Nature
Karakuda | Art 360°
Ka | Kadrs • Frame
Ra | Rakstniecība • Creative Writing
Ku | Kultūra • Culture
Literārā publicistika • Literary journalism